CELEX: 62009CA0431
Language: ro
Date: 2011-10-13 00:00:00
Title: Cauza C-431/09 și C-432/09: Hotărârea Curții (Camera a treia) din 13 octombrie 2011 (cerere de pronunțare a unei hotărâri preliminare formulată de Hof van beroep te Brussel — Belgia) — Airfield NV, Canal Digitaal BV (C-431/09)/Belgische Vereniging van Auteurs, Componisten en Uitgevers CVBA (Sabam) (C-431/09), Airfield NV (C-432/09)/Agicoa Belgium BVBA (C-432/09) [Drept de autor — Difuzare de programe prin satelit — Directiva 93/83/CEE — Articolul 1 alineatul (2) litera (a) și articolul 2 — Comunicare publică prin satelit — Furnizor al unui pachet prin satelit — Unicitatea comunicării publice prin satelit — Imputabilitatea acestei comunicări — Autorizație din partea titularilor de drepturi de autor pentru această comunicare]

3.12.2011   
            
            
               RO
            
            
               Jurnalul Oficial al Uniunii Europene
            
            
               C 355/3
            
         Hotărârea Curții (Camera a treia) din 13 octombrie 2011 (cerere de pronunțare a unei hotărâri preliminare formulată de Hof van beroep te Brussel — Belgia) — Airfield NV, Canal Digitaal BV (C-431/09)/Belgische Vereniging van Auteurs, Componisten en Uitgevers CVBA (Sabam) (C-431/09), Airfield NV (C-432/09)/Agicoa Belgium BVBA (C-432/09)
   (Cauza C-431/09 și C-432/09) (1)
   
   (Drept de autor - Difuzare de programe prin satelit - Directiva 93/83/CEE - Articolul 1 alineatul (2) litera (a) și articolul 2 - Comunicare publică prin satelit - Furnizor al unui pachet prin satelit - Unicitatea comunicării publice prin satelit - Imputabilitatea acestei comunicări - Autorizație din partea titularilor de drepturi de autor pentru această comunicare)
   2011/C 355/03
   Limba de procedură: olandeza
   
      Instanța de trimitere
   
   Hof van beroep te Brussel
   
      Părțile din acțiunea principală
   
   
      Reclamante: Airfield NV, Canal Digitaal BV (C-431/09), Airfield NV (C-432/09)
   
      Pârâte: Belgische Vereniging van Auteurs, Componisten en Uitgevers CVBA (Sabam) (C-431/09), Agicoa Belgium BVBA (C-432/09)
   
      Obiectul
   
   Cerere de pronunțare a unei hotărâri preliminare — Hof van beroep te Brussel — Interpretarea articolului 1 alineatul (2) literele (a) și (b) și a articolului 2 din Directiva 93/83/CEE a Consiliului din 27 septembrie 1993 privind coordonarea anumitor norme referitoare la dreptul de autor și drepturile conexe aplicabile difuzării de programe prin satelit și retransmisiei prin cablu (JO L 248, p. 15, Ediție specială, 17/vol. 1, p. 134) — Drept exclusiv al autorului de a autoriza comunicarea operelor sale — Emiterea de către un organism de radiodifuziune sau televiziune de semnale purtătoare de programe în atenția unui distribuitor de televiziune digitală prin intermediul unui satelit independent — Retransmisie ulterioară a acestor semnale — Autorizație din partea titularilor drepturilor
   
      Dispozitivul
   
   Articolul 2 din Directiva 93/83/CEE a Consiliului din 27 septembrie 1993 privind coordonarea anumitor norme referitoare la dreptul de autor și drepturile conexe aplicabile difuzării de programe prin satelit și retransmisiei prin cablu trebuie interpretat în sensul că un furnizor al unui pachet prin satelit este obligat să obțină o autorizație din partea titularilor de drepturi în cauză pentru intervenția sa în transmisii directe și indirecte de programe de televiziune, precum cele în discuție în cauzele principale, cu excepția situației în care acești titulari au convenit cu organismul de radiodifuziune în cauză că operele protejate ar fi de asemenea comunicate publicului prin intermediul respectivului furnizor, cu condiția ca, în această din urmă situație, intervenția furnizorului menționat să nu permită accesul unui public nou la operele menționate.
   
      (1)  JO C 24, 30.1.2010.